Albitt

Albitt er et mineral i feltspatgruppen.Mindat.org Albite Det er endeleddet i plagioklas-serien med mindre enn 10 % anortitt. Kjemisk formel for albitt er NaAlSi3O8. Det er et  nettverkssilikat.

Albitt inngår i plagioklasfeltspat («P») når det er blandet med kalsiumfeltspat. Dersom albitt blandes med kaliumfeltspat får man alkalifeltspat («A»). Blandingsforholdet og blandingsfeltspaten avgjør dermed hvor resulterende bergarter befinner seg i QAPF-diagrammet.

Albitt krystalliserer med trikliniske pinakoidale former. Albitt danner nesten alltid  tvillinger som ofte ses som tynne parallelle striper på krystalloverflaten. Albitt forekommer ofte som fine parallelle striper som alternerer med rosa mikroklin i perthitt, som et resultat av utfelling av smeltemasse ved avkjøling.

Albitt forekommer i granitt og pegmatitt og også i enkelte hydrotermale sprekker.

Albitt ble først beskrevet i 1815 for en forekomst i Sverige. Navnet er fra Latin, albus for den typiske hvite fargen.

 Referanser 

 Eksterne lenker 

 Mindat data
 Webmineral data
 Mineral galleries

Kategori:Feltspater
Kategori:Natriummineraler
Kategori:Aluminiummineraler